L'Eliana celebra la seua VII Fira del Comerç
22 de maig de 2016 21:00

Un anys més, l'Eliana es disposa els dies 21 i 22 de maig a oferir a la ciutadania una nova edició de la Fira del Comerç. Serà la setena vegada que l'Associació de Comerciants Viu l'Eliana organitze aquest esdeveniment en el qual es pretén impulsar el comerç local a través d'una mostra amb una trentena d'estands en els quals comerços i empreses de diversos sectors acosten els seus productes i serveis al públic assistent.

Com en anteriors edicions, el passeig Secondo Baldin del parc de la Pinada acollirà la Fira que rebrà al llarg del cap de setmana a milers de visitants. L'obertura serà el dissabte 21 a les 10 del matí, encara que l'acte de la inauguració oficial serà a les 11 hores. Des d'ací fins a les 21 hores del diumenge, se succeiran activitats i animació dirigides a públic de totes les edats, des de tallers a tasts, degustacions o exhibicions artístiques i esportives. Cal destacar l'actuació musical del grup Toma Nota en la nit del dissabte, als quals es podrà escoltar mentre es gaudeix d'un sopar en la zona de restauració, o la desfilada de moda infantil que tindrà lloc el diumenge a les 13 hores.

L'Associació de Comerciants Viu l'Eliana es va crear l'any 1993, i té com a principal objectiu representar i recolzar a totes les empreses i professionals del sector del comerç i els serveis de l'Eliana, defensant i fomentant els seus interessos.